Vektoriaus aparatas veikdamas švelniomis bangomis nuvibruoja giliai po dantenomis susikaupusias apnašas ir akmenis visiškai nebraižydamas šaknies paviršiaus ir nepakenkdamas šaknies cementui. Papildomai su vandeniu yra purškiama speciali hidroksiapatitų pasta, kuri nupoliruoja šaknį ir užpildo atsivėrusius šaknies kanalėlius, tokiu būdu apsaugodama danties šaknį nuo jautrumo ir padeda išvengti greito akmenų kaupimosi po dantenomis.